สวัสดีค่ะ คือว่าหลังมี พสพ วันต่อมาช่วงเช้าก็มีเมือกใสเหมือนมูกไข่ตกไหลออกมาค่ะ จะไหลออกมาโดยเฉพาะช่วงเช้า ช่วงเย็นก็มีเล็กน้อยค่ะ เป็นแบบนี้มา2วันแล้วหลังมี พสพค่ะ ทีแรกคิดว่าเป็นมูกไข่ตกค่ะแต่ว่า มีมูกไข่ตกไปเมื่อ วันที่26/11 แล้วค่ะ หลังจากนั้นก็มีแต่ตกขาว พอวันที่3/12 ได้มี พสพ ค่ะ ในขณะที่มีพสพ.ตกขาวก็ไหลออกมาเยอะมากๆ แล้วหลังจากวันนั้น ตอนเช้าก็จะมีเมือกๆใสๆยืดๆไหล วันแรกๆใสมากๆ พอมาวันนี้เริ่มมีขาวๆขุ่นๆเล็กน้อย (ไม่มีกลิ่น ไม่มีอาการคันใดๆทั้งสิ้นค่ะปกติทุกอย่าง) กำหนด ปจด. ชอบคลาดเคลื่อนค่ะ เดือนที่แล้วมา วันที่9 (ภายใน48ชม.หลังจากมี พสพ.ได้ทานยาคุมฉุกเฉินร่วมด้วยค่ะ เพราะไม่ได้ป้องกันและหลั่งนอกค่ะ) แบบนี้คือตกขาวปกติไหมคะและมีแนวโน้มว่าตั้งครรภ์สูงไหมคะ ขอบค่ะ
สวัสดีค่ะ อาการมีเมือกใสไหลออกมาหลังมีเพศสัมพันธ์นั้น ไม่ได้บ่งบอกถึงสาเหตุที่ชัดเจน คือเมือกใสๆนั้น อาจจะเป็นน้ำหล่อลื่นที่ออกมา ตกขาวตามปกติ หากเป็นสีขาวเป็นเมือก ไม่มีกลิ่น ไม่คัน ไม่น่าจะเกี่ยวกับการมีไข่ตกหรือการตั้งครรภ์โดยการมีตกขาวที่ผิดปกตินั้น คือตกขาวที่มีสีหรือกลิ่นผิดไปจากปกติ ร่วมกับอาจจะออกมามาก จนทำให้เกิดการคัน ระคายในช่องคลอด สาเหตุที่พบได้บ่อยๆ เช่นการมีการติดเชื้อในช่องคลอดเช่นเชื้อรา เชื้อแบคทีเรีย เชื้อโพรโทซัว หรือเป็นการระคายเคืองในช่องคลอดจากการสวนล้าง หากมีตกขาวผิดปกติ ควรจะไปพบแพทย์เพื่อตรวจเพิ่มเติม และรับยาภายใต้การดูแลของแพทย์หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน ยาคุมฉุกเฉินถ้าได้กินภายใน 72 ชั่วโมง ก็ช่วยลดการตั้งครรภ์ได้แต่ประสิทธิภาพไม่เท่ายาคุมปกติหรือการใช้ถุงยาง ตอนนี้หากไม่สบายใจเรื่องการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป